Η εφαρμογή της θεωρίας της σχεδιασμένης συμπεριφοράς και η σχέση της με παραμέτρους της άσκησης
Creators: name: Αποστολάκη, Μαρίνα Νικολάου
Publisher: name: Aristotle University of Thessaloniki
Year: 2007
Subjects: Θεωρία σχεδιασμένης συμπεριφοράς
Φυσική δραστηριότητα
Συμπεριφορά της άσκησης
Theory of planned behavior
Activity behavior attitudes
Physical activity participation

description: Σκοπός της μελέτης, ήταν η αναζήτηση της σχέσης που υπάρχει, μεταξύ των διαστάσεων της θεωρίας της σχεδιασμένης συμπεριφοράς και την τελική συμμετοχή, με παραμέτρους της άσκησης, όπως ένταση, διάρκεια, συχνότητα, περιεχόμενο και φυσική δραστηριότητα. Δευτερεύων σκοπός, είναι η σύγκριση των παραπάνω εννοιών ως προς τα δημογραφικά χαρακτηριστικά των συμμετεχόντων. Στην έρευνα συμμετείχαν 300 Έλληνες άνδρες και γυναίκες, αθλούμενοι ιδιωτικού γυμναστηρίου αστικής περιοχής στην Θεσσαλονίκη, που ασκούνταν τουλάχιστον μία φορά εβδομαδιαίως. Για τη μέτρηση των μεταβλητών της θεωρίας της σχεδιασμένης συμπεριφοράς, χρησιμοποιήθηκε η κλίμακα της θεωρίας της σχεδιασμένης συμπεριφοράς (Ajzen &amp; Madden,1986), που μεταφράστηκε στην ελληνική γλώσσα και τα ψυχομετρικά της χαρακτηριστικά, αξιολογήθηκαν σε ελληνικό πληθυσμό από τον Theodorakis (1994). Για να καταγραφεί το είδος της άσκησης, η ένταση της φυσικής δραστηριότητας (έντονη, μέτρια, ήπια), η συχνότητά της εβδομαδιαίως και η διάρκεια αυτής, χρησιμοποιήθηκε το ερωτηματολόγιο των Godin και Shephard (1985), «Άσκηση κατά τον ελεύθερο χρόνο» (Leisure-Time Exercise Questionnaire). Τέλος, για να προσδιοριστεί η ένταση, με την οποία κάθε αθλούμενος θεωρεί ότι γυμνάζεται, συμπεριλήφθηκε η υποκειμενική κλίμακα κόπωσης του Borg (1982). Έγινε ανάλυση παλινδρόμησης για την εύρεση της επιρροής των διαστάσεων της θεωρίας της σχεδιασμένης συμπεριφοράς στις παραμέτρους της άσκησης και βρέθηκε στατιστικά σημαντική συνεισφορά μόνο του παράγοντα «αντιληπτός έλεγχος της συμπεριφοράς», ως προς την πρόθεση για συμμετοχή σε άσκηση, τη συχνότητα, τη διάρκεια και την ένταση αυτής. Βρέθηκε επίσης στατιστικά σημαντική επιρροή των «προθέσεων» και του «αντιληπτού ελέγχου συμπεριφοράς», ως προς την αντιλαμβανόμενη ένταση της άσκησης. Από τη σύγκριση της ανάλυσης διακύμανσης μ' ένα παράγοντα και τα t-test, φάνηκε ότι δεν υπήρχαν στατιστικά σημαντικές διαφορές στις διαστάσεις της θεωρίας όσο αφορά στα δημογραφικά χαρακτηριστικά δηλαδή φύλο και ηλικία. Είναι φανερό ότι είναι σημαντική η κατάλληλη κατάρτιση του προσωπικού ώστε να δημιουργεί προγράμματα και συνθήκες άσκησης κατάλληλες προς τις ικανότητες των συμμετεχόντων.
description: The purpose of the present study was to investigate the degree to which the dimensions of the theory of planned behavior (attitude, subjective norm, perceived control) affect the parameters of physical activity participation such as intension, duration, frequency, physical activity, type of exercise. Secondary purpose was to investigate differences of the dimensions among participant's demographic characteristics. The sample consisted of 300 individuals who participated in private health club in urban area of Thessalonica for at least one time per week. A modified version of the questionnaire developed by Ajzen and Madden (1986) translated and used by Theodorakis (1994) was administered. The Leisure-Time Exercise Questionnaire by Godin and Shephard (1985) was used to access the exercise behavior. Finally the exercise intention was measured by Borg's scale (1982). The results indicated that only the dimension perceived behavioral control affects the participation parameters. The intention and perceived behavioral control predict the perceived intention. There were no differences on the dimensions for the different demographic characteristics concerning sex and age. Ιt is important that fitness programmers to plan exercise programs appropriate for the abilities of the participants.